[{"text_idx": "#000002", "text": "O edrych ar y rhagolygon tywydd, dwi'n obeithiol bod y gwanwyn ar ddihun a bod modd mynd allan ar y beic am gyfnodau hirach o'r diwedd (er gwaetha'r pandemig)."}, {"text_idx": "#000004", "text": "Dyma i chi restr o dri pheth na allai wneud hebddyn nhw pan yn seiclo yn y Gwanwyn - heb gynnwys anghenion eraill megis crysau arferol, siorts, helmet, esgidiau ayyb."}, {"text_idx": "#000006", "text": "Pan mae'n dod i grys llewys hir, i mi, mae dau fath. Crys llewys hir ar gyfer y Gaeaf sy'n fwy trwchus ac un teneuach neu ysgafnach ar gyfer pontio rhwng y tymhorau."}, {"text_idx": "#000008", "text": "Fodd bynnag, mae'n ddigon addas a chyfforddus uwchben hynny - yn enwedig rhwng deg a phymtheg gradd - gydag haen deneuach oddi tano fel crys (jersey) neu 'base layer' denau."}, {"text_idx": "#000009", "text": "Yn ychwanegiad reit ddiweddar i'm wardrob personol (wedi i'r crys PBK tra hoff fynd yn rhy fach) ydy'r crys yma gan Sportful."}, {"text_idx": "#000010", "text": "O ran yr oren, mae'n debyg ei fod o'n gallu bod yn liw Marmite. Ond i mi mae'n steilus heb aberthu diogelwch a gwelededd, a vice-versa."}, {"text_idx": "#000013", "text": "Yn bersonol, mae 'arm warmers' yn rhan annatod o wisg y gwanwyn yn hawdd i'w rhoi mlaen neu dynnu ffwrdd ar unrhyw adeg ar reid gwanwynol a'u rhoi'n daclus yn y poced cefn - neu rholio i lawr rownd y garddwn."}, {"text_idx": "#000015", "text": "Hen rai Mam dwi'n eu gwisgo, gan Endura, sydd ddim yn cael eu gwerthu mwyach - ond mae digon o ddewis i'w cael."}, {"text_idx": "#000018", "text": "Eto, maen nhw'n hawdd iawn i'w rhoi yn y poced cefn a'n cynnig haen ychwanegol o gynhesrwydd a gwrthiant yn erbyn y gwynt tra'n bod yn ysgafn ar yr un pryd."}, {"text_idx": "#000020", "text": "Poced cefn gyda sip arno yn ogystal, felly dewis ardderchog."}]